BOSNA I HERCEGOVINA  

REPUBLIKA SRPSKA   

OSNOVNI SUD U BIJELJINI                                             

Broj:80 0 I 143331 22 I 

Bijeljina, 14.05.2024.. godine

Osnovni sud u Bijeljini, po sudiji Prodanović Nikoli, u pravnoj stvari tražioca izvršenja Đurović Zorana, koga zastupa punomoćnik Bodirogić Matija, advokat iz Bijeljine, protiv izvršenika Đurović Zorane, rođ. Pantić, nastanjena na adresi Wollankstrase 63, Beriln, Njemačka, radi diobe stvari i prinudne naplate novčanog potraživanja, donio je dana 14.05.2024. slijedeći:

Z A K LJ U Č A K


ODREĐUJE SE prvo ročište za prodaju nepokretnosti  tražioca izršenja Đurović Zorana i izvršenika Đurović Zorane za dan 20.06.2024. godine, sa početkom u 11,00 časova, kancelarija broj 49, označenih kao:

· nekretnine označene kao k.č. broj: 4541. broj poduloška 8 upisan u list nepokretnosti br. 5310 k.o. Bijeljine 1, u naravi dvosoban stan etažne oznake Pk-11, nalazi se u potkrovlju višeporodičnog stambeno – poslovnog objekta, u Bijeljini, ul Filipa Višnjića br.150 prije mosta na kanalu Dašnica u pravcu izlaza iz grada prema Tuzli,  dvorište sambeno – poslovnog objekta površine 251 m2   Objekat je na udaljenosti od 1,60 km jugozapadno od centralnog gradskog trga. Stan površine od 74 m2, nalazi se u višeporodičnom stambeno - poslovnom objektu spratnosti p+1+Pot. Prema susvojinskim dijelovima susvojina tražioca izvršenja Đurović Zorana je sa dijelom 2/3, a susvojina izvršenika Đurović Zorane je1/3.


Ukupna vrijednost nepokretnosti prema nalazu vještaka građevinske struke Izić Mirsadu od 21.12.2023. godine iznosi  114.700,00 KM.


Nepokretnosti se ne mogu prodati na prvom ročištu ispod ½ utvrđene vrijednosti.


Ako se nepokretnosti ne prodaju na prvom ročištu sud će zakazati drugo ročište u roku od 30 dana i u slučaju da tri ponuđača sa najvećom ponudom na prvom ročištu nisu uplatila prodajnu cijenu.


Poreze i takse u vezi sa prodajom snosi kupac.


Na javnoj prodaji mogu učestvovati sva fizička i pravna lica osim lica navedenih u članu 88. Zakona o izvršnom postupku, uz uslov da prije ročišta za prodaju na ime osiguranja polože 1/10 utvrđene vrijednosti nepokretnosti, ali isti ne može iznositi više od 10.000,00 KM. Prije početka ročišta, sudu treba priložiti uplatnicu kao dokaz da je osiguranje položeno.


Osiguranje se polaže na Račun posebnih namjena – Depozitni račun osnovnih sudova broj: 562 – 099 – 8130145898 kod NLB banke a.d. Banja Luka, vrsta prihoda 223 171, opština 005, budžetska organizacija 1067001, sa naznakom broja predmeta. 


Od polaganja osiguranja oslobođeni su tražilac izvršenja i lica određena članom 86.stav 2.  Zakona o izvršnom postupku.


Kupac je dužan položiti cijenu u roku od 30 dana od dana objavljivanja Zaključka o prodaji nepokretnosti najpovoljnijem ponuđaču. Ako kupac u određenom roku ne položi cijenu, sud će rješenjem prodaju tom ponuđaču proglasiti nevažećom i odrediti da je nepokretnost prodata drugom po redu ponuđaču koji treba, u roku koji mu odredi sud, deponovati cijenu. Navedene odredbe primjenjivaće se prema trećem ponuđaču u slučaju da drugi ponuđač ne deponuje u određenom roku prodajnu cijenu.


U slučaju da sva tri ponuđača sa najvišim ponudama ne ispune svoje obaveze sud može oglasiti da ročište nije uspjelo i zakazati novu prodaju. Iz položenog osiguiranja namiriće se troškovi nove prodaje.


Ponuđačima čija ponuda nije prihvaćena, vratiće se osiguranje odmah nakon zaključenja javne prodaje.

Sud će obustaviti izvršenje ako se nepokretnost ne može prodati ni na drugom ročištu. 
Obustava izvršenja ne sprečava pokretanje novog izvršnog postupka radi naplate istog potraživanja.


Zaključak o prodaji stranka može o svom trošku objaviti u sredstvima javnog informisanja, odnosno da o zaključku obavijesti lica koja se bave u posredovanju prodaje nepokretnosti. 

NAPOMENA 

Predmetnom spisu pristupio je izvršni postupak koji se vodi između istih stranak a radi naplate novčanog potraživanja broj 80 0 I 151607 23 I.


Zaključak se dostavlja strankama, Ministarstvu finansija Poreska uprava Područni centar Bijeljina i na oglasnu tablu suda.

Pouka o pravnom lijeku:                                                                                Sudija

Protiv ovog Zaključka nije dozvoljen pravni lijek.                            

                                                                                                              Prodanović Nikola

